open-index/open-wikipedia-markdown huggingface dataset:
Framboise

**Framboise** () er det franske ordet for bringebær og betegner et belgisk lambicøl som gjæres sammen med bringebær. På nederlandsk kalles dette *frambozenbier*. Dette er en av mange moderne fruktøltyper som er inspirert av det mer tradisjonelle kriek, som fremstilles med kirsebær. Framboise inneholder (normalt) også noe kirsebær for å gi ølet en rød farge. Ellers lages det tilsvarende varianter med frukter som jordbær, solbær eller fersken, men disse har ikke oppnådd samme suksess.

Mye framboiseøl er relativt søtt, og det er ikke uvanlig at kommersielle varianter fremstilles med tilsetning av fruktsiruper eller -essenser snarere enn ved at bærene masereres ved gjæringen. Cantillon produserer imidlertid en tørrere versjon kalt *Rosé de [[Gambrinus]]* som er basert på den tradisjonelle kriekstilen. Liefmans bruker oud bruin istedenfor lambic til å lage sin versjon av framboise, noe som gir et svært annerledes resultat. I den senere tid har framboise oppnådd en viss popularitet utenfor Belgia, og er nå å finne i puber og butikker over store deler av verden.

Framboise betegner ellers ofte et brennevin som er destillert med bringebær.

## Kilder
* 
* Jackson, Michaeil (1991). The Great Beer's of Belgium (engelsk). ISDN 90-5373-003-6.
Ivar Anton Ivarsen Mehus

**Ivar Anton Ivarsen Mehus** (født 25. juni 1849 i Nesna, død 29. juli 1934 i Oslo) var en norsk gårdbruker og stortingsrepresentant for Venstre.

Han var sønn av skomaker Iver Kristian Johannessen og Anne Bergitte Hansdatter, men ble oppfostret hos gårdbruker Anders Rasmussen Mehus. Mehus hadde vært «sørpå» og fått landbruksutdannelse, men kom tilbake til Nesna etter 1874.

Mehus var valgt som  representant fra Nordlands amt til Stortinget i perioden 1889–1891 og perioden 1892–1894. Han var henholdsvis andre og tredje vararepresentant 1883&ndash;85 og 1886&ndash;1888, og møtte for Jens Olsen Dahl fra mai i både 1884 og 1885.

Han var gift med Ingeborg Persdatter fra Gran på Hadeland, de hadde ti barn.

I 1902 emigrerte Mehus og familien til USA, kona døde året etter. Etter 1930 flyttet han tilbake til Norge, og døde i Oslo i 1934.

## Referanser




## Eksterne lenker
*
Oud bruin

**Oud Bruin** («gammel brun»), også kjent som **Flanders Brown**, er en øltype som stammer fra Flandern i Belgia.

Betegnelsen «gammel» refererer til den lange modningsprosessen; ølet modner i opp til ett år. Det gjennomgår deretter en gjæringsprosess nummer to som tar opp til én måned, og blir så modnet på flaske i flere måneder. Den lange prosessen gjør at restgjær og bakterier danner en sur smak som er karakteristisk for denne øltypen. Selv om noen typer Oud Bruin blir lagret på eik, er ikke dette vanlig, og dette gjør at disse ølene skiller seg i smak fra flamsk rødt øl, som er surere.

Ølets alkoholholdighet kan variere, men ferdig modnet har det en alkoholprosent på mellom 4 og 8. Oud Bruin har middels kropp, rødbrun farge og en mild maltsmak uten humlebitterhet. Aromaen er kompleks med lukter av bær, plommer, rosiner og kirsebær. Smaken er søt, med innslag av karamell og frukt, og er en anelse syrlig på grunn av bakterier og modningsprosessen. I et godt Oud Bruin er dette ofte balansert mot malt med smak av toffee, noe som gir et sur-søtt smaksbilde. Større produsenter blander ofte modent øl med yngre, søtere øl, for å styre syrligheten og danne en mer kompleks smak.

## Referanser
  

## Eksterne lenker
* 
* Flanders Brown / Oud Bruin – Beer Connoisseur
Arkeologiske kulturminner

**Arkeologiske kulturminner**  er de fysiske sporene etter menneskelig aktivitet som fins i og under markoverflaten.  I de fleste tilfellene er dette de eneste kildene som kan gi innsyn i og kunnskap om folks liv og virke og samfunnsforhold i forhistorisk tid. Forøvrig kan de samtidig også bidra til økt forståelse av både egen og andres nasjonalidentitet, samtid og kultur. Arkeologiske kulturminner kan både være svært gamle, fra forhistorisk tid, og fra nyere tid. 

I Norge er alle arkeologiske kulturminner som er eldre enn 1537 automatisk fredet. I tillegg er alle samiske kulturminner fra 1917 eller eldre, skipsfunn eldre enn 100 år, og alle kulturminner på Svalbard eldre enn 1945 også automatisk fredet. Fra middelalderen er i tillegg også alle ruiner og bygninger, både i tre og stein automatisk fredet.

Arkeologiske kulturminner blir ofte delt inn i to kategorier: 

***Faste kulturminner** kan for eksempel være rester etter blant annet boplasser, gravhauger, kokegroper, stolpehull, huler og hellere eller byanlegg. 

***Løse kulturminner** er gjenstander som er funnet uten noen kjent kontekst (løsfunn) eller gjenstander funnet av arkeologer under utgravinger. 

## I Norge
Riksantikvaren er øverste faglige myndighet for forvaltningen av arkeologiske kulturminner og kulturmiljøer i Norge, og forvalter disse gjennom kulturminneloven. Riksantikvaren skal videre også ha som mål å styrke allmennhetens interesse og ansvarsfølelse for de arkeologiske kulturminnene og kulturmiljøene gjennom forvaltningen.

## Eksterne lenker
* Miljøverndepartementet NOU 2002:1 Fortid former framtid - Utfordringer i en ny kulturminnepolitikk. kap 4.3 Arkeologiske kulturminner
* Miljøstatus i Norge: Arkeologiske kulturminner
* Miljøstatus i Norge: Klimaendringer og arkeologiske kulturminner

## Litteratur
* Arkeologiske kulturminner hos Riksantikvaren
* Lov om kulturminner på Lovdata
Nordlandspils

**Nordlandspils** er en alkoholholdig pilsner som blir produsert av E.C. Dahls bryggeri i Trondheim. Pilsneren inneholder malt, humle, gjær og vann og har en alkoholprosent på 4,5.

Produksjonen av Nordlandspils foregikk opprinnelig (siden 1897) ved Nordlandsbryggeriet i Bodø. I 2000 ble flaskeproduksjonen flyttet til Trondheim og i juni 2006 ble også produksjon for fat og tank flyttet til E.C. Dahls bryggeri.

## Priser og utmerkelser
*Kåret til Norges beste øl i 1986.
*Gold Quality Award på Monde Selection i Brussel i 1987.

## Referanser
Lian Yu

**Lian Yu** (kinesisk: ; pinyin: *Lián Yú*; Wade-Giles: *Lien Yü*; født i 1886 i Wuxi i provinsen Jiangsu i Kina) var en diplomat, politiker, dommer og advokat i Republikken Kinas tid. Ham var en sentral politiker i den Japan-vennlige Republikken Kinas reformerte regjering.

## Biografi
Lian Yu studerte i Japan der han tok bakkalaureat i jus ved Det keiserlige universitet i Kyoto. Etter at han vendte tilbake til Kina fikk han ansettelse i utenriksministeriet under Beiyangregjeringen. I januar 1913 ble han justitiarius for høyesterett for provinsen Zhejiang, men fratrådte i november. Den følgende mars måned fikk han den tilsvarende stilling i Zhili, og forble i det vervet til september 1920. Senere etablerrte han seg som advokat i Tianjin.

I april 1938 ble Lian Yu utnevnt til vise utenriksminister for Republikken Kinas reformerte regjering, men trakk seg i juni. Den følgende februar ble utenriksministeren, Chen Lu () myrdet av hemmelige agenter for Kuomintang, og deretter fungerte Lian i fire måneder som utenriksminister I august ble han fungerende forretningsminister.

I mars 1940, etter at Wang Jingweis regjering ble etablert, ble han medlem av Det lovgivende yuan. Mot aslutten av året ble han regimets første ambassadør til Manchukuo. I februar 1943 ble han avløst og virket så ved utenriksministeriet. I mai 1945 ble han regimets siste ambassadør til Japan.

Hans videre levnet etter krigsslutt i 1945 er ukjent.

## Referanser


## Litteratur
* 
*
Sigbjørn Horverak

**Sigbjørn Knut Horverak** (født 24. mai 1936 på Evje, død 31. oktober 2017) var ordfører i Bygland kommune i Aust-Agder. Horverak hadde totalt tre perioder i kommunestyret for Kristelig Folkeparti, en av dem som ordfører, og 12 år på fylkestinget. Horverak vokste opp på Froland og utdannet seg til lærer på Kristiansand lærerskole. Fra 1972 var han rektor ved Bygland skule. Horverak ble utnevnt til æresmedlem i Aust-Agder KrF 2012.

## Referanser


## Kilder
* Helene Horverak: *Gjensynstreff etter 67 år*, Setesdølen nr. 85, 2010: side 16
Nere Aakhus

**Nere Aakhus** (født 13. juli 1891 på Bygland, død 28. januar 1945 i Dachau) var ordfører i Bygland for Venstre fra 1935. Aakhus' utdannelse omfattet handelsskole og krigsskole, og han var en periode stasjonert i Bergen ved Sunnhordlands bataljon med løytnants grad. Senere ble han stasjonert ved befalsskolen i Kristiansand. Under den andre verdenskrig ledet kaptein Aakhus Milorg i Setesdal frem til han ble arrestert 16. desember 1942. Etter å ha vært fengslet i Kristiansand og på Grini ble han sendt til fangeleir i Tyskland 10. juni 1943. Der døde han av flekktyfus. 15. april 1948 meldte *VG* at han var en av 281 som hadde fått tildelt krigsmedaljen post mortem.

## Referanser


## Litteratur
* *Våre falne* side 588
* *[[Agderposten]]* 22. mai 1945
* *Byglandssoga* side 122
* O.S.: «Kaptein Nere Aakhus død i fangenskap», *[[Fædrelandsvennen]]* 15. mai 1945
Harrongs Komikk

***Harrongs Komikk*** var et norsk tegneseriehefte skrevet og tegnet av Odd Harrong (1913–1971), en pioner innen norske humorserier.

Bladet var i A4-format og var sannsynligvis det første regelmessige serieheftet som var fullstendig norskprodusert. Det kom ut annenhver måned i en periode fra 1952 til 1953, med fire numre i 1952 og to i 1953, før det ble avløst av Harrongs påfølgende seriehefte *[[Harrongs Cowboy Komikk]]*, som ble utgitt i sjekkhefteformat fra 1953 til 1956.

*Harrongs Komikk*-heftene kunne skilte med et rikt galleri av fargerike figurer og tegneserier, deriblant *Knokkelmannen*, *Blid Berg*, *Jumbo*, *Samegutten Anti*, *Pelle Marius* og ikke minst *Kjakan*. Figuren Blid Berg hadde oppstått så tidlig som i 1938, da Harrong begynte å tegne serien *Bokholder Blidberg* for *[[Oslo Illustrerte]]*.

## Referanser
Folgefonnhalvøya

**Folgefonnhalvøya** er ei halvøy i Hardanger og Sunnhordland i Vestland som har navn etter isbreen Folgefonna. Den ligger mellom Hardangerfjorden i nord og vest, Åkrafjorden i syd og Sørfjorden i øst. Forbindelsen til fastlandet går over det 30 km brede eidet mellom Odda, opp Oddadalen til Skåre og ned Sørdalen til Åkrafjorden.

Folgefonnhalvøya er delt mellom Ullensvang kommune i nord, øst, og nordvest, Etne i sør og Kvinnherad. 

Halvøya er preget av høye fjell og dype daler, og har sitt høyeste punkt, 1644 moh. på Folgefonna nordre del. Høyeste punkt på fast grunn er Torsnuten på 1572 moh. I sørvest skjærer Matrefjorden inn i halvøyen og fra vest går Maurangsfjorden dypt inn den, slik at det bare er 12 km til Sørfjorden på østsiden. Her går Folgefonntunnelen under Folgefonna og forbinder Odda med Kvinnherad. Gjennom den nordvestlige delen forbinder Jondalstunnelen Kvinnherad og Jondal.

## Referanser


## Eksterne lenker
* ''Folgefonna. Frå fjord til fonn''  (PDF), *Miljødirektoratet*
* «Folgefonnhalvøya er som skapt for tunnelar», *Hardanger Folkeblad* udatert
* «Kart over Folgefonnhalvøya» , *Rosendalsstiftinga*
Moxon-antenne

**Moxon antenne** er en enkel, to elements antenne med en reflektor som brukes av radioamatører. Den ble oppfunnet av Les Moxon, G6XN. 

Antennen er formet som et rektangel og bruker isolatorer midt på begge kortsidene av rektangelet. Langsiden med fødepunktet midt på fungerer som en bøyd dipolantenne sammen med deler av kortsidene. Den andre delen av antennen virker som en reflektor. 

Antennen er enkel og billig å lage. Den gir mulighet for å lage en god retningsantenne med høy ytelse på begrenset plass.  

Antennen vil virke som en retningsantenne nesten på samme måte som en Yagi (antenne). Det er målt 30 dB forskjell i signalet mellom framside og bakside.

Fødepunktet gir impedans på 50 ohm, så det er mulig å bruke vanlig koaksialkabel.

## Eksterne lenker
* Moxon Calculator Moxon Rectangle Generator by AC6LA
Daley Blind

**Daley Blind** (født 1990) er en nederlandsk fotballspiller som spiller for den spanske klubben .

På deadline day 2014, signerte han for Manchester United

Blind er sønn av den tidligere nederlandske fotballspilleren og treneren Danny Blind.

Etter fire sesonger i den engelske klubben Manchester United returnerte han til gamleklubben Ajax 17. juli 2018.

## Landslaget
Han debuterte for det nederlandske landslaget den 13. februar 2013 i en treningskamp mot Italia, en kamp som endte 1-1. Han ble tatt ut i den nederlandske VM-troppen til fotball-VM 2014 i Brasil.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Meritter
**Ajax**
* Eredivisie (5): 2010-11, 2011-12, 2012-13, 2013-14, 2018-19
* KNVB Cup (1): 2018-2019
* Johan Cruijff Shield (2): 2013, 2019

**Manchester United**
* FA-cupen: (1) 2016
* Ligacupen: (1) 2017
* Europaligaen: (1) 2016/17
* FA Community Shield: (1) 2016

**Individuelt**
* AFC Ajax Talent of the Future: 2007–08
* AFC Ajax Player of the Year: 2012–13
* Dutch Footballer of the Year: 2014

## Referanser


## Eksterne lenker
* 
* Official Ajax profile – Blind
* Ajax Inside Profile
* Portrait
* Netherlands U17 stats på OnsOranje
* Netherlands U19 stats på OnsOranje
* Netherlands U21 stats på OnsOranje
Omar

**Omar** og **Umar** (arabisk: ) er arabiske mannsnavn som betyr «folkerik, blomstrende». *Ömer* er en tyrkisk form av navnet. *Omar* (hebraisk: אוֹמָר) er også et hebraisk navn som betyr «taler».

## Etymologi
Arabiske *Omar* betyr «folkerik, blomstrende» og er avledet av arabiske *umr* (), «liv».

Hebraiske *Omar* (hebraisk: אוֹמָר) betyr «taler». Navnet er brukt i bibelen.

## Utbredelse
*Omar* er i dag et svært vanlig navn i mange land i den arabiske verden, og brukes også i flere andre land.

|}

## Kjente personer med navnet
Personene i listen er ordnet kronologisk etter fødselsår.
* Umar ibn al-Khattab (581&ndash;644), følgesvenn av islams grunnlegger Muhammed og statssjef i Rashidun-kalifatet
* Omar Khayyam (1048&ndash;1131), persisk dikter, matematiker, filosof og astronom
* Omar Andréen (1922&ndash;2010), norsk tegner, grafiker og illustratør
* Omar Akram (f. 1964), afghansk-amerikansk pianist
* Omar Sosa (f. 1965), kubansk komponist og jazzpianist
* Omar Souleyman (f. 1966), syrisk musiker
* Omar Abdullah (f. 1970), indisk politiker
* Omar Rodríguez-López (f. 1975), puertorikansk musiker
* Don Omar (f. 1978), puertorikansk reaggeaton-sanger
* Omar Infante (f. 1981), venezuelansk baseballspiller
* Ilhan Omar (f. 1981), kvinnelig amerikansk politiker
* Omar Borkan Al Gala (f. 1987), emiratarabisk modell
* Omar Elabdellaoui (f. 1991), norsk fotballspiller
* Omar Markovic (f. 1994), bosnisk-norsk fotballspiller

## Referanser


## Eksterne lenker
Selvamputasjon

**Selvamputasjon** eller **autotomi** (dannet av gresk *autos*, 'selv' og *tome*, 'snitt, skjæring') er evnen hos noen dyr til å kaste av seg egne kroppsdeler, vanligvis lemmer. Selvamputasjon skjer oftest hos virvelløse dyr, ikke minst leddyr, men også hos virveldyr (øgler).

Grunnen til selvamputasjon kan være at dyret er kommet i plutselig fare, for eksempel når firfisler kaster halen eller krabber kaster klør eller bein, eller at livsbetingelsene brått forandrer seg, for eksempel når rørormer kaster av tentakkelkransen. Det kan også skje i tilnytning til forplantning, for eksempel når blekkspruthanner kaster av seg en omformet arm.

Særlige amputasjonsinnretninger kan finnes i form av svake bruddsømmer i halevirvler og kitinskall. Krabber har i lemmene egne bruddmuskler og avstengningshinne til å framkalle bruddet og å lukke såret. Når sjøpølser ved irritasjon kvitter seg med tarmkanal og vannlunge, skjer det ved heftig sammentrekning av en ringmuskel.

Selvamputasjon er oftest kombinert med evnen til å danne de avkastede kroppsdelene på nytt, en funksjon som kalles regenerasjon. Noen marine ormer formerer seg ved selvamputasjon, og de tapte delene regenereres etter hvert. Når firfisler danner ny hale, likner den på den gamle, men er oftest litt kortere, og de indre strukturene er mangelfullt utviklet. Dyret kan ikke kaste den nye halen. Også vevkjerringer har mulighet til selvamputasjon av beina, men de vokser ikke ut igjen.


White-headed dwarf gecko.jpg|En gekko som har kastet halen
Lacertidae - Lacerta bilineata.JPG|Voksen hann av *[[Lacerta bilineata]]*, en firfisle, med utvokst halestump etter selvamputasjon
Dwarf Yellow-headed gecko edit.jpg|*[[Lygodactylus luteopicturatus]]*, en omkring 7&nbsp;cm lang gekko, med regenerert halestump
Lizard tail autotomy.JPG|Øglehale som er kastet av
Fishing spider autotomy.jpg|*Fishing spider*, en edderkopp i slekten *[[Dolomedes]]*, som mangler to bein på grunn av selvamputasjon


## Se også
* Amputasjon, fjerning av lemmer eller organer
* Regenerasjon, naturlig fornyelse av tapt eller ødelagt vev, lemmer eller organer

## Referanser


## Eksterne lenker
*
MT «Venator» (1955)

**MT «Venator»** var et tankskip bygget ved Øresundsvarvet AB, Landskrona, Sverige som byggenummer 131. Levert til rederiet Peder Smedvig i mai 1955. Videresolgt i 1971. Hugget i Pakistan i 1975

## «Venator»
*1955: mai: Levert til Peder Smedvig, Stavanger, som «Venator»

## «Tramontana»
*1971: september: Solgt til O/Y Pulpships A/B(H.Nielsen O/Y A/B)Helsingfors,Finland]. Omdøpt «Tramontana»
*1975: mai: Ankom Gadani, Pakistan for hugging

## Kilder
*

## Bilder
*«Venator»www.shipspotting.com

## Eksterne lenker
*
Gloria

**Gloria** er et mye brukt kvinnenavn som betyr «herlighet».

## Etymologi
*Gloria* er et nylaget navn dannet av latinske *gloria*, «herlighet».

## Utbredelse
Navnet er kjent brukt i Sverige fra 1717.

*Gloria* var et populært navn i USA fra 1920-årene til 1950-årene.

|}

## Kjente personer med navnet
Personene i listen er ordnet kronologisk etter fødselsår.
* Gloria Swanson (1899&ndash;1983), amerikansk skuespiller
* Gloria Steinem (f. 1934), amerikansk feminist
* Gloria Allred (f. 1941), amerikansk advokat
* Gloria Gaynor (f. 1949), amerikansk sanger
* Gloria Estefan (f. 1957), kubansk-amerikansk sanger

## Referanser


## Eksterne lenker
Janet Ahlberg

**Janet Ahlberg** (født Janet Hall; 1944–1994) var en britisk barnebokillustratør. Hun samarbeidet med ektemannen Allan Ahlberg; han skrev teksten, og hun illustrerte. Hun mottok to ganger Kate Greenaway-medaljen: for *Each Peach Pear Plum* i  og for *The Jolly Christmas Postman* i 

Hun vokste opp i Leicester, og tok lærerutdanning i Sunderland. Her møtte hun Allan Ahlberg, og de giftet seg i 1969. Mens han arbeidet som lærer, arbeidet hun som designer og illustratør. De fikk datteren Jessica i 1980. Janet døde av kreft, bare 50 år gammel. 

Janet utfordret ektemannen til å skrive tekster for henne, og deres første bøker var de fem bøkene om *Brick Street Boys* (1975). Paret laget bøker for flere aldersgrupper, fra pekebøker til fortellinger for eldre barn. Den prisvinnende *Each Peach Pear Plum* (1978) er en letebok, med *Mother Goose* og andre kjente barneversfigurer gjemt i illustasjonene. Deres største suksess var *[[The Jolly Postman]]*, som er trykket i mer enn 6 millioner eksemplarer (pr 2006). Billedboka viser en postmann på sin rute, mens han leverer brev til kjente personer fra andre eventyr. Brevene ligger i konvolutter; de kan tas ut og leses. Boka hadde to oppfølgere: *The Jolly Christmas Postman* (1991) og *The Jolly Pocket Postman* (1995). 

Etter hennes død redigerte ektemannen minneboka *Janet's Last Book* med et utvalg tekster til hennes arbeider. Boka ble først utgitt som privattrykk i 1996 og kom i offentlig distribusjon i 1997.

## Referanser
Jordy Clasie

**Jordy Clasie** (født 1991) er en nederlandsk fotballspiller som spiller for .

Han har tidligere spilt for de nederlandske klubbene Feyenoord og Excelsior, derav sist nevnte på lån. Han debutert på senior nivå for Excelsior den 15 august 2010. Han kom med i bruttotroppen til EM 2012, men han kom ikke videre til 23-manns troppen. To år senere ble han tatt ut i den nederlandske VM-troppen til fotball-VM 2014 i Brasil.

Den 15. juli 2015 signerte han en 5 år kontrakt med Southampton for en overgangssum på 8 millioner pund.

## Referanser


## Eksterne lenker
* 
* 
* Voetbal International: Jordy Clasie
* Feyenoord profile
* Jordy Clasie profile 
* Wereld van oranje.nl Profile 
* Jordy Clasie
MT «Venita» (1958)

**MT «Venita»** var et tankskip bygget ved Øresundsvarvet AB, Landskrona, Sverige som byggenummer 158. Levert til rederiet Peder Smedvig i mai 1958. Videresolgt i 1974. Hugget i Pireus i 1985

## «Venita»
*1958: mai: Levert til Peder Smedvig, Stavanger, som «Venita»

## «Rose B»
*1974: Januar: Solgt til San Nikitas Mar Corp. Pireus, Hellas. Omdøpt «Rose B»

## «Camellia B»
*1977: Solgt til Kerkyra Sh. Corp ved Eletson Mar.Services Ltd., Pireus, Hellas. Omdøpt «Camellia B»
*1985: Solgt til Greek Tankershipping Co.Ltd., Pireus, Hellas
*1985: Solgt til hugging.

## Kilder
*«Venita»www.sjohistorie.no

## Bilder
*«Camellia B»www.shipspotting.com
*«Camellia B»www.shipspotting.com

## Eksterne lenker
*
Nacer Chadli

**Nacer Chadli** (født 1989) er en belgisk fotballspiller som spiller for .

## Landslaget
Han debuterte for det  den 9. februar 2011 i en treningskamp mot . Han hadde tidligere spilt en kamp for det , men siden det var i en treningskamp kunne han fortsatt endre landslagsrepresentasjonen over til Belgia.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Meritter
* KNVB-cupen (1): 2010-11
* Johan Cruijff Shield (1): 2011-2012

## Referanser


## Eksterne lenker
*
Adel Taarabt

**Adel Taarabt** (født 24. mai 1989) er en marokkansk fotballspiller som spiller for den emiratarabiske klubben Al-Nasr SC (Dubai). 

Han har tidligere spilt for den franske klubben Lens og de engelske klubbene Tottenham Hotspur og Fulham.

## Meritter
**Queens Park Rangers**
* Championship: 2010-11

**Individuelt**
* Championship Player of the Month: August 2010
* Football League Player of the Year: 2010–11
* Queens Park Rangers Young Player of the Year 2009–10
* Queens Park Rangers Young Player of the Year 2011–12

## Referanser


## Eksterne lenker
* 
* ESPN profile 
* BBC profile
Kristen Wiig

**Kristen Carroll Wiig** (født 22. august 1973 i Canandaigua i New York) er en amerikansk skuespiller, komiker og manusforfatter.

## Bakgrunn
Kristen Wiigs farfar var norsk, og navnet Wiig stammer fra Vik-området ved Sognefjorden.

## Karriere
Kristen Wiig er best kjent som fast skuespiller i sketsj-komiserien *[[Saturday Night Live]]*. Hun har også spilt i en rekke kjente filmer, og har kanskje fått mest oppmerksomhet for komedien *[[Bridesmaids]]* (2011), der hun spilte hovedrollen Annie Walker. Hun har også vært med i filmer som *[[Knocked Up]]* (2007), *[[Dumpet av Sarah Marshall]]* (2008), *[[Adventureland]]* (2009), *[[Date Night]]* (2010) og *[[Paul (film)|Paul]]* (2011). Hun har også spilt gjesteroller i TV-seriene *[[30 Rock]]*, *[[The Simpsons]]* og *[[Arrested Development]]*.

I tillegg har hun lånt bort stemmen til flere kjente animasjonsfilmer, som *[[Istid 3: Dinosaurene kommer]]* (2009), *[[Dragetreneren]]* (2010), *[[Grusomme meg]]* (2010) og oppfølgeren *[[Grusomme meg 2]]* (2013). Hun ga for øvrig stemme til en annen figur i *Grusomme meg 2* enn hun hadde gjort i den første filmen.

Sammen med Annie Mumolo skrev hun manuset til spillefilmen *Bridesmaids*, og de ble nominert til en Oscar for denne jobben.

## Utvalgt filmografi
* *[[Saturday Night Live]]* (2005–2012) – diverse roller
* *[[Knocked Up]]* (2007) – Jill
* *[[Meet Bill]]* (2007) – Jane Whittman
* *[[Walk Hard: The Dewey Cox Story]]* (2007) – Edith
* *[[Semi-Pro]]* (2008) – Edith
* *[[Dumpet av Sarah Marshall]]* (2008) – yogalærer
* *[[Adventureland]]* (2009) – Paulette
* *[[Istid 3: Dinosaurene kommer]]* – bevermamma
* *[[Extract (film)|Extract]]* (2009) – Suzie
* *[[Whip It (film)|Whip It]]* (2009) – Maggie Mayhem
* *[[MacGruber (film)|MacGruber]]* (2010) – Vicki St. Elmo
* *[[Dragetreneren]]* (2010) – Ruffnut
* *[[Date Night]]* (2010) – Haley Sullivan
* *[[Grusomme meg]]* (2010) – Miss Hattie (stemme)
* *[[All Good Things (film)|All Good Things]]* (2010) – Lauren Fleck
* The Looney Tunes Show (2011-2014) - Lola
* *[[Paul (film)|Paul]]* (2011) – Ruth Buggs
* *[[Bridesmaids]]* (2011) – Annie Walker
* *[[Friends with Kids]]* (2011) – Missy
* *[[Grusomme meg 2]]* (2013) – Lucy (stemme)
* ** (2013)
* *[[Welcome to Me]]* (2014)
* *[[The Skeleton Twins]]* (2014)
* *[[Dragetreneren 2]]* (2014) – Ruffnut
* *[[Ghostbusters (2016)|Ghostbusters]]* (2016) – Erin Gilbert
* *[[Grusomme meg 3]]* (2017) –  Lucy Wilde
* *[[Downsizing]]* (2017) – Audrey Safranek
* *[[Wonder Woman 1984]]* (2020) – Barbara Minerva / Cheetah
* *[[Grusomme meg 4]]* (2024) – Lucy Wilde

## Referanser


## Eksterne lenker
* 
*
Davide Astori

**Davide Astori** (født 7. januar 1987, død 4. mars 2018) var en italiensk fotballspiller som spilte for den italienske klubben ACF Fiorentina. 

Han hadde tidligere spilt for de italienske klubbene AC Milan og Cagliari, samt vært på utlån til klubbene Pizzighettone.  

Han debuterte for det  29. mars 2011 i en treningskamp mot Ukraina, en kamp de vant 2-0.

Astori ble funnet død av hjerteinfarkt på hotellrommet sitt før bortkampen mot Udinese.

## Referanser


## Eksterne lenker
* 
* Profile på offisielle klubb nettside
* Profile  på Assocalciatori.it 
* Profile på EmozioneCalcio.it 
* International caps  på FIGC.it
Abel Hernández

**Abel Mathías Hernández Platero** (født 8. august 1990 i Pando) er en uruguayansk fotballspiller som spiller for den qatarske klubben Al Ahli SC (Doha). 

Han har tidligere spilt for de uruguayansk klubbene Central Español og Club Atlético Peñarol og den italienske klubben US Città di Palermo. Hernández signerte for sinn nåværende klubb den 1. september 2014 for en klubbrekord på 10 millioner pund.

## Meritter
**Uruguay**
* Topp scorer i det søramerikanske U-20 mesterskapet
* Copa América 2011: 1 plass

## Referanser


## Eksterne lenker
* 
* Career profile 
* News and Profile Fann Side på abelhernandez.co.uk
Stephanie

**Stephanie** er et engelsk og tysk kvinnenavn som betyr «krone, krans». Mye brukte varianter av navnet inkluderer: *[[Estefania]]*, *Estefanía*, *Stefania*, *Štefánia*, *Stefanie*, *Štefanija*, *Štěpánka*, *Stéphanie* og *Stephany*.

## Etymologi
*Stehpanie* er dannet som en feminin form av *Stephanus*, en latinsk form av det greske navnet *Stephanos* (gresk: Στεφανος), som betyr «krone, krans».

## Utbredelse
*Stephanie* var et populært navn i USA fra 1960-årene til 1990-årene.

*Stephanie* var et populært navn i England i 1980- og 1990-årene.
	

|}

## Kjente personer med navnet
Personene i listen er ordnet kronologisk etter fødselsår.
* Stephanie Miller (f. 1961), amerikansk komiker og programleder på radio
* Stephanie Skabo (f. 1983), norsk kunstner
* Stephanie Winters, amerikansk cellist

## Annen bruk av navnet
* Stephanie Plum, rollefigur i en rekke romaner av Janet Evanovich

## Referanser


## Eksterne lenker
Rekareka Breweries

**Rekareka Breweries** er et mikrobryggeri i Avarua på Rarotonga i Cookøyene. Selskapet produserer ølmerkene Cooks Lager, Cooks Blonde og Cooks Darkie, alle med bilde av kaptein James Cook på etiketten. Rekareka Breweries startet sin bryggerivirksomhet i 2009.

## Referanser


## Eksterne lenker
* Cooks Lager Brewery
Matutu Brewing Company

**Matutu Brewing Company** er et mikrobryggeri i Takitumu på Rarotonga i Cookøyene. Selskapet produserer lagerølet Mai og Kiva, en pale ale. I 2011 ble bryggeriet invitert til å delta i varemessen Pacific Showcase i Auckland i New Zealand.

## Referanser


## Eksterne lenker
*
Royal Beer Company

**Royal Beer Company** var et bryggeri i Nuku'alofa i Tonga.

Bryggerivirksomheten ble etablert i 1987 som et tongansk-svensk fellesforetak med landets kronprins og Pripps som deltakere. Det produserte øl lokalt, men importerte også fra Sverige. Virksomheten var i 2008 til salgs.

Bryggeriets viktigste ølmerke, Ikale, ble lansert i 1995. I 2004 rapporterte bryggeriet at det med en produksjon på 1,2 million liter dekket 80 % av ølkonsumet i Tonga.

## Referanser
Vestre Balsfjord

**Vestre Balsfjord** er et av de tre delområdene i Balsfjord kommune. Området ligger i den sørlige delen av kommunen, vest for Balsfjorden, og innbefatter blant annet kommunesentret Storsteinnes. Areal: 454,06&nbsp;km².

Innbyggere:

Delområdet har 12 grunnkretser (innbyggertall 2013):
*Sandøyra (70)
*Tennes (201)
*Josefvatn (206)
*Sagelv (187)
*Storsteinnes sentrum (601)
*Bukta (320)
*Sjånes/Holmenes (192)
*Sagelvvatn (262)
*Takvatn (85)
*Strupen (5)
*Sørkjos (296)
*Markenes (55)
Klinisk barnepsykologi

**Klinisk barnepsykologi** er studiet av barns psykiske utvikling og av hvilken retning den tar som følge av samspillet mellom medfødte egenskaper og hvordan miljøet rundt barnet responderer på dets behov og personlige uttrykksmåter.

Klinisk barnepsykologi må ses i sammenheng med klinisk ungdomspsykologi.

## Litteratur
* Broberg, Anders; Almqvist, Kjerstin; Tjus, Tomas, Klinisk barnepsykologi, Fagbokforlaget, 2006
Institutt for psykoterapi

**Institutt for Psykoterapi** ble opprettet i 1962 og har som formål er å fremme en landsdekkende utvikling av og forståelse for psykoanalytisk psykoterapi, og å gi utdannelse i psykoanalytisk psykoterapi for leger og psykologer.

Instituttet arrangerer utdanningsseminarer i alle de større byene i landet. Kandidatene ved Instituttet er psykologer og leger, som i tillegg til spesialistutdanning i henholdsvis klinisk psykologi og psykiatri, velger ytterligere fordypning i psykoanalytisk psykoterapi.

Instituttet er også en medlemsforening som har som formål å ivareta og formidle det psykoanalytisk orientere perspektivet i psykisk helsevern. Medlemskap kan søkes om når man har fullført hele utdanningen, eller kan dokumentere tilsvarende utdanning. Instituttet har i dag 334 medlemmer. Medlemmene har et omfattende etterutdanningstilbud, både i form av faglige møter og seminarvirksomhet over kortere eller lengre tid.

Instituttet er medlem av to internasjonale organisasjoner; *European Federation of Psychoanalytic Psychotherapy in the Public Sector* (*EFPP*) og *International Federation of Psychoanalytic Societies* (*IFPS*). Instituttet var i mai 2002 vertskap for den internasjonale kongressen, *XII IFPS Forum 2002*, som ble arrangert i Oslo.

Instituttets organer består av den årlige generalforsamling, styret, forskjellige utvalg og daglig ledelse. Instituttet er også representert ved lokale kontaktpersoner flere steder i landet.

## Eksterne lenker
*
Samoa Breweries

**Samoa Breweries** et bryggeri i Apia i Samoa. Det lager øl og leskedrikker. 

Virksomheten startet i 1978 som et fellesforetak mellom Samoas regjering og det tyske bryggeriet Haase-Braurei. Det eies per juli 2013 av det australske selskapet Coca-Cola Amatil.

Bryggeriets hovedprodukt er pilsneren Vailima. I 2013 fikk bryggeriet pris for Vailima Pure ved  Australian International Beer Awards.

Fra 1982 til 1990 produserte Samoa Breweries også ølmerket San Miguel. Siden 1984 lager det produkter for Coca-Cola.

## Referanser
Saronnellik

**Saronnellik** (*Dianthus armeria*) er en ett- til toårig urt i nellikfamilien.

Den er lav og håret med stive grener. Bladene er mørkegrønne. Blomstene er rødrosa, 8–15&nbsp;mm og sitter i små kvaster. Kronbladene er tannete og kvastene er omgitt av lange høyblad. Arten vokser på tørre enger, bakker og vegkanter. Jorda kan være sandholdig, steinrik eller kalkholdig.

Saronnellik er utbredt over et stort område i Europa fra Storbritannia, Frankrike og Portugal østover til Ukraina og Kaukasus, men mangler både sør og nord i verdensdelen. I Norden er den funnet i Norge, Danmark, Sverige og Finland, men er sjelden i alle fire landene. Det første funnet av viltvoksende saronnellik i Norge ble gjort i Rennesøy i Rogaland i 1991. Det ble ikke gjenfunnet her ved søk i 2010. Forvillet saronnellik er funnet i Sarpsborg, Asker, Kristiansand og flere steder i søndre Rogaland.

## Referanser




## Litteratur
* 

## Eksterne lenker
*
Silkenellik

**Silkenellik** (*Dianthus superbus*) er en flerårig urt i nellikfamilien.

Den er glatt med grenete, opprette stengler og kan bli over en halv meter høy. Bladene er smalt lansettformede. Blomstene er rosa eller purpur, 30–50&nbsp;mm, sitter i kvaster og dufter sterkt. Kronbladene er dypt kløvd slik at de består av smale, spisse fliker. Ytterbegeret har spisse blad med en tredjedel av begerets lengde. Arten vokser på tørre, sandige steder som enger og skogkanter.

Silkenellik er utbredt over et stort område i Eurasia fra Nord-Spania østover til Japan. I den sørlige delen av utbredelsesområdet finnes den i høyfjellet opp til 2400&nbsp;moh. Den har av ukjent grunn hatt vanskelig for å etablere seg på Den skandinaviske halvøy. I Sverige er det en sydlig populasjon i Skåne og sørlige Halland og en nordlig populasjon i Norrbotten og Lule Lappmark. I Norge er silkenellik bare funnet i Øst-Finnmark. Her er den ganske vanlig fra Porsanger østover til Sør-Varanger og Vardø. I Norsk rødliste for arter 2021 er den vurdert som *nær truet*.

## Referanser




## Eksterne lenker

*
Benjamin Hennequin

**Benjamin Hennequin** (født 24. august 1984) er en fransk vektløfter som konkurrerer i -85 kg. Han representerte landet sitt under Sommer-OL 2012 i London, der han kom på 17.-plass. 

## Referanser


## Eksterne lenker
*
Østre Balsfjord

**Østre Balsfjord** er et av de tre delområdene i Balsfjord kommune. Området utgjør den østligste delen av kommunen, og strekker seg fra Tamokdalen og nordover langs østsiden av Balsfjorden. Areal: 626,53&nbsp;km².

Innbyggere:

Delområdet har 14 grunnkretser (innbyggertall 2013):
*Tamokdal (87)
*Øvergård (44)
*Kjempedal (73)
*Bomstad (220)
*Nordkjosbotn syd (394)
*Nordkjosbotn nord (113)
*Seljelvnes (145)
*Lakselvdal (42)
*Slettmo (108)
*Laksvatn (280)
*Svarnes ytre (57)
*Selnes/Stornes (69)
*Loddbukt/Slettnes (77)
*Svarnes indre (38)
Sandvikveien (Finnsnes)

**Sandvikveien** (6-162, 15-161) er ei gate på Finnsnes i Senja kommune. Sandvikveien svinger av nordover fra Storgata ved Olderhamna, øst for Finnsnes sentrum, og fortsetter østover, parallelt med fylkesvei 86. Den slutter i krysset med Otterveien, nedenfor boligfeltet Mellomlia i Skogen, hvor Skogenveien fortsetter. Sandvikveien er 1,7 kilometer lang.

Veien utgjør sammen med Skogenveien den gamle innfartsveien til Finnsnes (på folkemunne kalt *Gammelveien* eller *Øverveien*), inntil nye riksvei 86 (nå fylkesvei 86) åpnet på midten av 1980-tallet. Gammelveien brukes fortsatt av de fleste bussrutene, ettersom den ligger nærmere bebyggelsen og boligfeltene i området enn fylkesveien.

## Viktige adresser og tilstøtende gater
Enkelte sideveier er herunder omtalt i sin helhet.

*  Storgata (startpunkt)
* Sidevei (adressene 6-14)
* Sven Eidissens vei
* Hågen
* Nr. 49 tidligere postterminal
* Elverum (privat vei)
* Aspeveien
* Seljeveien
* Nr. 95 Ørneheimen
* Svaleveien
* Nr. 118 Fargerike
* Tiurveien
* Holtet
* Otterveien med forbindelse til:
**  Innfartsveien (sør)
** Mellomlia og Sandviklia alpinanlegg (nord)
* Skogenveien (endepunkt)
Shozo Ishihara

**Shozo Ishihara** (født 10. august 1910 i Shimomeguro, Tokyo, død 19. juli 1993) var en japansk skøyteløper som deltok i nasjonale og internasjonale konkurranser i hurtigløp på skøyter for Japan og Wasedauniversitetet, Tokyo.

## Internasjonale mesterskap
Olympiske leker (Vinter) deltatt i to OL (ved 6 konkurranser)
:* Lake Placid 1932 på 500&nbsp;m, 1&nbsp;500&nbsp;m, 5&nbsp;000&nbsp;m og 10&nbsp;000&nbsp;m Garmisch-Partenkirchen 1936 på 500&nbsp;m og 1&nbsp;500&nbsp;m.
::* Beste resultat 4.-plass på 500&nbsp;m i Garmisch-Partenkirchen 1936.

VM på skøyter (deltatt 2 ganger) 
:* Helsingfors 1931, Lake Placid 1932.
::* Beste resultat 19.-plass sammenlagt både i Helsingfors 1931 og Lake Placid 1932.

EM på skøyter (deltatt 1 gang) 
:* Oslo Fr. 1936.
::* Beste resultat 21.-plass sammenlagt i Oslo Fr. 1936.

## Referanser


## Eksterne lenker
* 
*  Shozo Ishihara på www.ISU.html.infostradasports.com
*  Shozo Ishihara på The-Sports.org (mesterskapsresultater)
*  Japanske OL-skøyteløpere gjennom tidende på winter-olympic-memories.com
TT «Veni» (1944)

**TT «Veni»** var et T2 tankskip bygget ved Sun Shipbuilding & Dry Dock, Chester, Pennsylvania som byggenummer 338. Levert til Den norske stat i mai 1944 som «Hegra». Videresolgt i 1946. Hugget i Taiwan i 1978

## «Hegra»
*1944: mai: Levert til Den Norske Stat (Bare-boat for U.S.War Shipping), Oslo, som «Hegra».
*1944/1945: Konvoifart frem til krigens slutt

## «Nidar»
*1946: Solgt til Krogstad Rederi A/S. Oslo. Omdøpt «Nidar».

## «Veni»
*1948: Solgt til Smedvigs Tankrederi A/S. Omdøpt «Veni».

## «Pacific Leader»
*1959: Solgt til Pacific Union Marine Corp. Panama. Omdøpt «Pacific Leader».

## «Oceanic Amity»
*1962: Overtatt av Pacific Union Marine Corp. Monrovia. Omdøpt «Oceanic Amity»
*1962: Ombygd til lasteskip. 
*1977: 5. Desember: Ankom Kaohsiung, Taiwan for hugging
*1978: 3. januar: Opphuggingen igangsatt.

## Kilder
*«Hegra» www.warsailors.com
*«Veni»www.sjohistorie.no

## Eksterne lenker
* 
* «Veni» www.aukevisser.nl
Johan Friederich Winther

**Johan Friedrich Winther** (født 14. august 1767 i Mecklenburg-Schwerin, død 1846 i Alstahaug) var tysk-norsk lege som ble den første «Disktriks-Chirurgus» i Nordlandenes amt i 1795.

Winther var født i Wahren, i dag en bydel nordøst for Leipzig, i Mecklenburg-Schwerin. Foreldrene han var Johan Christian Winther og Anna Ilsaba Ausburg. Han tok kirurgisk eksamen i 1792 og arbeidet så i Danmark hvor han blant annet var huskirurg hos grevinne Danneskiold-Samsø.

1 1795 ble Winther oppnevnt til distrikskirurg i Nordlandenes amt, den opprinnelige planen hadde vært å ansette en «fullt utdannet medicus», men en billigere løsning med en kirurg ble valgt. Dette var en vanlig praksis før distriktslegeloven ble innført i 1836. Han bodde i Bodø de første 15 årene i Nordland, og var tilknyttet amtssykehuset ved Bodøgård da dette sto ferdig i 1796. 

I 1810 flyttet han til Alstahaug, og da Nordland fylkeslegedistrikt ble delt i to i 1825 ble han distriktslege for Helgeland. Han hadde denne stillingen til han fikk avskjed med full lønn (400 Spd.) 20. oktober 1842.

Winther var først gift med Anna Fredrikke Woches fra Danmark, etter hennes død ble han gift med Sara Rasch Schytte. Hun var datter av prost Erik Schytte og to ganger enke, hun hadde vært gift først med fogd Jon Rygh og siden med amtmann og stortingsmann Johan Ernst Berg. Winther hadde én datter fra første ekteskap, Anne Fredrikke. Hun ble gift med Christian Albrecht Jackhelln.

## Referanser




## Litteratur
* 
*
Røros Bryggeri og Mineralvannfabrikk

**Røros Bryggeri og Mineralvannfabrikk**, også kjent som **Røros Bryggeri**, er et mikrobryggeri på Røros som regner seg som videreføringen av den gamle Røros Mineralvannfabrikk som ble startet i 1900 og produserte brus fram til det ble lagt ned i 1981. I 2011 ble Røros Bryggeri og Mineralvannfabrikk lansert med et øl som var brygget hos Atna Bryggeri. Dette bryggeriet er delvis eid av de samme personene som stod bak den tidligere brusfabrikken. I 2013 brygger bryggeriet flaskeølet sitt hos Atna, mens fatølet blir brygget på Røros.

## Historie
Røros Mineralvannfabrikk ble startet i 1900 med Oliver Langen som bestyrer. Han kjøpte fabrikken i 1926, og den ble i familien fram til den ble nedlagt i 1981. I den første fabrikken var hele produksjonen manuell, og man kunne produsere opp mot 400 flasker om dagen. På slutten av 1940-tallet ble fabrikken flyttet til nye lokaler, og man økte kapasiteten på opp til 800 flasker om dagen. Man økte også distribusjonen ved hjelp av bil, og fikk også etterhvert distribusjon på Diplom-Is og øl og mineralvann fra E.C. Dahls Bryggeri, Aktiebryggeriet og  Hamar Bryggeri.

I 1963 la man ned produksjonen og ble et distribusjonsselskap, fram til E.C. Dahls overtok dette i 1981 og bedriften ble lagt ned. Jørn Ketil Sandbakken var da fjerde generasjon som drev familiebedriften. Han var senere en av eierne i mikrobryggeriet med samme navn som ble startet i 2011.
 
## Referanser


## Eksterne lenker
* 
* 
*
VM i orientering 2012

**Verdensmesterskapet i orientering 2012** (WOC 2012) var det 29. verdensmesterskapet i orientering. Mesterskapet ble arrangert i Lausanne, Sveits.

## Deltagende nasjoner
Totalt 334 deltagere fra 47 nasjoner deltok i mesterskapet. Det var to nasjoner færre enn i det foregående verdensmesterskapet i 2011.  Antall utøvere fra hver nasjon i parentes. Nasjoner som deltok for første gang er markert med fet skrift.

*  **[[Argentina]]** (1)
*  Australia (9)
*  Belarus (9)
*  Belgia (7)
*  Bulgaria (8)
*  Brasil (6)
*  Canada (7)
*  Danmark (9)
*  Estland (7)
*  Finland (13)
*  Frankrike (10)
*  Hongkong (7)
*  Irland (8)
*  Italia (9)
*  Japan (8)
*  Kina (10)
*  Kinesisk Taipei (3)
*  Kroatia (1)
*  Latvia (7)
*  Liechtenstein (1)
*  Litauen (8)
*  Makedonia (1)
*  Moldova (2)
*  Nederland (3)
*  New Zealand (10)
*  Nord-Korea (1)
*  Norge (13)
*  Polen (6)
*  Portugal (5)
*  Romania (3)
*  Russland (12)
*  Serbia (2)
*  Slovakia (5)
*  Slovenia (2)
*  Spania (10)
*  Storbritannia (14)
*  Sveits (13)
*  Sverige (13)
*  Sør-Afrika (3)
*  **[[Sør-Korea]]** (3)
*  Tsjekkia (11)
*  Tyrkia (6)
*  Tyskland (9)
*  Ukraina (10)
*  Ungarn (7)
*  USA (10)
*  Østerrike (10)

## Program
* 14. juli - Sprint, kvalifisering og finaler
* *15. juli - Langdistanse, kvalifisering*
* *16. juli - Mellomdistanse, kvalifisering*
* 17. juli - Mellomdistanse, finaler
* 19. juli - Langdistanse, finaler
* 21. juli - Stafett

## Medaljevinnere
### Menn

### Kvinner

## Resultater fra konkurransene

### Sprint
**Sted:  [[Lausanne]]**
**Dato: [[14. juli]] [[2012]]**
**Distanse: Menn: 4 200 m, 20 poster, Kvinner: 3 700 m, 19 poster**
**Resultater:**

### Mellomdistanse
**Sted:  [[Lausanne]]**
**Dato: [[17. juli]] [[2012]]**
**Distanse: Menn: 6 500 m, 20 poster, Kvinner: 5 500 m, 18 poster**
**Resultater:**

### Langdistanse
**Sted:  [[Lausanne]]**
**Dato: [[19. juli]] [[2012]]**
**Distanse: Menn: 18 300 m, 28 poster, Kvinner: 12 400 m, 23 poster**
**Resultater:**

### Stafett
**Sted:  [[Lausanne]]**
**Dato: [[12. juli]] [[2012]]**
**Resultater:**

## Medaljeoversikt

## Referanser


## Eksterne lenker
*worldofo.com - WOC 2012: All you need to know!
*Overview: WOC Teams 2012 - ''runners.worldofo.com''
*World Orienteering Championships 2012 - ''International Orienteering Federation''
TAS-klassifikasjon

**TAS-klassifikasjon** er innenfor geologien et system for å identifisere og gruppere mange typer av vulkanske bergarter, en undergruppe av de magmatiske bergarter. *TAS* står for *totalt alkali-silikat-innhold*, altså bergartens innhold av kalium og silisium (SiO2). Dette innholdet er viktig for bestemmelsen av bergartenes mineralogiske sammensetning, særlig etter at kjemisk analyse er gjennomført. Systemet er ikke perfekt, og mange geologer har understreket at TAS-systemet bare er en av flere metoder som bør følges ved gruppering og identifikasjon av bergarter. Systemet kan heller ikke brukes til å klassifisere alle vulkanske (eruptive) magmatiske bergarter - noen kan ikke identifiseres etter denne metoden i det hele tatt mens andre vil trenge tilleggsanalyse av kjemiske, mineralogiske eller teksturelle egenskaper.

TAS-systemet brukes vanligvis som et alternativ når ikke QAPF-diagram eller andre feltmetoder gir identifikasjon av bergarten. Før analysen tas i bruk må bergartens mineralinnhold fastslås slik at de ulike grunnstoffer i sum utgjør 100% eksklusive vann og karbondioksid.

## TAS-diagrammet

Navn etter Le Maitre (red), 2002 for områdene i TAS-diagrammet:

*B (Basalt) - anvend normativ mineralogi for ytterligere inndeling
*O1 (Basaltisk Andesitt) - en dagbergart basert på gabbro og dioritt
*O2 (Andesitt) - en dagbergart basert på bare dioritt
*O3 (Dakitt)
*R (Ryolitt) - en dagbergart basert på granitt
*T (Trakytt eller Trakydakitt) - anvend normativ mineralogi for å identifisere
*Ph (Fonolitt)
*S1 (Trakybasalt) - en blanding av trakytt og basalt hvor en natriumrik variant er hawaiitt
*S2 (Basaltisk trakyandesitt) - hvor en natriumrik variant er mugearitt, mens en kaliumrik variant er shoshonitt
*S3 (Trakyandesitt - hvor en natriumrik variant er benmoreitt, mens en kaliumrik variant er latitt
*Pc (Pikrobasalt)
*U1 (Basanitt eller Tefritt) - anvend normativ mineralogi for å identifisere
*U2 (Fonotefritt)
*U3 (Tefrifonolitt)
*F (Foiditt) dominert av feldspatoider, eller melilititt

Man regner en bergart som natriumrik når innholdet av Na2O-2 er større enn innholdet av K2O.

Man regner en bergart som kaliumrik når innholdet av Na2O-2 er mindre enn innholdet av K2O.

## Se også
*Streckeisens klassifikasjonssystem
* Petrologi

## Referanser


## Litteratur
*Albert Johannsen, *A Descriptive Petrography of the Igneous Rocks*. Volume 1, «Introduction, Textures, Classifications, and Glossary». The University of Chicago Press, Chicago, Illinois, 1937.
*R. W. Le Maitre (red), A. Streckeisen, B. Zanettin, M. J. Le Bas, B. Bonin, P. Bateman, G. Bellieni, A. Dudek, S. Efremova, J. Keller, J. Lamere, P. A. Sabine, R. Schmid, H. Sorensen, og A. R. Woolley, *Igneous Rocks: A Classification and Glossary of Terms*, Recommendations of the International Union of Geological Sciences, Subcommission of the Systematics of Igneous Rocks. Cambridge University Press, 2002. ISBN 0-521-66215-X
Ivar Ertresvåg

**Ivar Emil Ertresvåg** (født 17. mars 1889 i Ålesund, død 18. januar 1974) var en norsk fagforeningsmann, motstandsmann og politiker, hjemmehørende i Norges Kommunistiske Parti.

Ertresvåg var fiskersønn, og ble selv utdannet malersvenn. Han ble medlem av fagforening og av Arbeiderpartiet i 1909. To år senere flyttet han til Oslo, der han engasjerte seg både i politikken og i fagbevegelsen. Han ble formann i det sosialistiske ungdomslaget «Fremover» og formann for ungdomslagenes fellesstyrer i hovedstaden.

I 1917 flyttet han tilbake til Ålesund. Der ble han valgt inn i bystyret og formannskapet, der han satt i to perioder. Han var også formann i samorganisasjonen i byen og sekretær for det faglige opplysningskontoret.

Han ble medlem av DNAs landsstyre i 1918, og hadde vervet fram til partisprengningen i 1923. Da fulgte han det nye NKP, og ble valgt inn i NKPs landsstyre.

I 1925 ble han sekretær for Trøndelag og Møre distrikt av NKP, og flyttet til Trondheim. Der ble han valgt inn i bystyret i 1929. I 1931 ble han ansatt som forretningsfører for partiets Trondheims-avis *[[Ny Tid (1899–1947)|Ny Tid]]*.

Ertresvåg var blant de få i NKP som beholdt sin sentrale stilling i partiet både i førkrigsårene og gjennom krigen. Han ble valgt inn i sentralkomiteen på partiets landsmøte i 1936. På NKPs illegale landskonferanse i 1941 var en rekke av lederne arrestert, skutt eller tvunget i landflyktighet, slik at man måtte stable en ny sentralkomite på bena. Ertresvåg var nå blant dem som sikret kontinuitet i ledelsen. Under krigen satt han i partiets toppledelse, der Peder Furubotn var den sentrale skikkelsen. I krigens hemmelige sentralkomite gikk Ertresvåg under dekknavnet «Klingenberg».

Etter krigen satt Ertresvåg i Oslo bystyre.

## Referanser
Kizz My Black Azz

***Kizz My Black Azz*** er en EP og den første utgivelsen av MC Ren som soloartist. Det ble utgitt den 30. juni 1992 etter at N.W.A. hadde blitt splittet i 1991. EP-en har solgt over en million eksemplarer med liten promotering. Den ble sertifisert som platina.

## Sporliste

## Eksterne lenker
*
HKB 31./979 Justöen

**Hær Kystbatteri 31./979 Justøy (HKB 31./979)** (tysk: **Heeres Küsten Batterie 31./979 Justöen)**, også kalt **Festung Birkenstrasse**, var et tysk hærkystfort ved Maurviga på Justøya i Lillesand kommune. Mesteparten av anlegget ligger der fortsatt, selv om noen bunkere er blokkert og alt av utstyr har blitt fjernet.

I mai 1941 ankom de første tyskerne området, og innen mars var resten på plass. En entreprenør fra Grimstad, sammen med arbeidere fra Grimstad og Lillesand, jobbet på anlegget i perioden 1941–45. Både utskrevne arbeidere fra Organisation Todt og russiske krigsfanger, som ankom i 1943, gjorde mye av grovarbeidet.

Festningen hadde et mannskap på to offiserer, 13 underoffiserer og 52 menige. 
Den var ett av ca. 280 kystbatterier som tilhørte hæren. Det lå i alt ca. 400 slike kystbatterier langs kysten, de resterende tilhørte marinen.

Hovedbestykningen var fire 10,5&nbsp;cm K332 (f) Schneiderkanoner, krigsbytte fra Frankrike med en rekkevidde på ca. 16&nbsp;000 meter. 
I tillegg var anlegget omringet av minefelt og piggtråd, og både maskingeværer og flammekaster beskyttet festningen fra angrep fra landsiden. 
Alle byggverk var standardiserte, og det finnes flere identiske konstruksjoner langs kysten.

## Se også
* Kystfort
* Festung Norwegen
* Atlanterhavsvollen

## Litteratur
* Christensen, Pål Henrik og Nyberg, Torkjell: "Kystfortet på Justøy" utgitt av Vestre Moland og Lillesand Historielag.
* 

## Eksterne lenker
* HKB 31./979 Justöen
* Klar til strid : Kystartilleriet gjennom århundrene, s. 264